Šunskai
Šunskai – miestelis Marijampolės savivaldybėje, į šiaurę nuo Marijampolės. Seniūnijos centras, Šunskų seniūnaitija. Stovi Šunskų Šv. Marijos Magdalietės bažnyčia (pastatyta 1865 m.), yra kapinės, veikia Šunskų pagrindinė mokykla, biblioteka, paštas (LT-69065), pensionas turintiems psichikos negalią (nuo 1953 m.). Yra baldų gamybos, siuvimo įmonės. Per gyvenvietę teka Žvirgždė, (Šešupės kairysis intakas), iš pietų prieina Šunskų miškas, praeina rajoniniai keliai  5109  Opšrūtai–Paežeriai–Šunskai  ir  2607  Mokolai–Šunskai–Tursučiai .